20 Nemrod orekovaʼekue ipoguýpe Babel ha umi táva oĩva rrío Tigris ha Éufrates paʼũme (Gén. 10:10). Amalisia haʼe voi omopuʼãka Babel ha pe tórre yvate, áño 2269 rupi Jesús ou mboyve. Ñandejára Jehová oipotavaʼekue umi hénte isarambi ko yvy ape ári, péro umi omopuʼãva upe táva heʼijoa: “Ñamopuʼã peteĩ táva guasu ha pype óga yvate og̃uahẽtava yvága peve; tañanererakuã mombyry ha ani ñanesarambi yvy apére”. Péro koʼã tapicha nosẽporãi. Jehová omosarambi opárupi chupekuéra “ombojoavy haguére yvypóra ñeʼẽ” (Gén. 11:1-4, 8, 9). Oimérire Satanás omoñepyrũse peteĩ rrelihión oñemombaʼeguasu hag̃ua chupe, nosẽporãiete. Ymaite guive ningo oĩ ombotuicháva Jehovápe oĩramo jepe oñemoĩva hesekuéra, ha koʼág̃a rupi heta hetavéntema umi omombaʼeguasúva chupe.